Kulutusluotto on muiden luottojen joukossa myös laina, joka tulee maksaa aina pois korkoineen ja kuluineen. Tästä syystä kulutusluotto – tarjottiin sitä sitten miten edullisella korolla tahansa – ei ole suunnattu sellaisille henkilöille, joiden talous on epätasapainossa ja jotka eivät pysy mukana aikaisempien velkojensa maksussa. Kulutusluottoa, kuten mitä tahansa muutakaan lainaa, ei tulisikaan koskaan hakea silloin, jos ei tiedä, miten sen aikoo maksaa takaisin. Vaikka kulutusluotot ovat nimensä mukaisesti suunnattu kulutukseen, niiden tarkoituksena ei ole kattaa päivittäistä elämistä tai rahoittaa esimerkiksi uhkapelaamista. Kulutusluottoa ei ole suunnattu juhlimiseen tai kaverille lainaamiseen, mutta sillä voidaan esimerkiksi maksaa kiireisiä laskuja tai tärkeitä menoja, kuten lääkärikäyntejä tai uuden puhelimen oston, jos vanha on mennyt rikki. Tästä syystä onkin tärkeää, että kartoitat oman taloudellisen tilanteen aina huolellisesti ennen lainahakemuksen täyttämistä. Omat menot ja tulot tulisi sovittaa aina tarkkaan lainan lyhennyserien kanssa ja pitää samalla mielessä, että vielä lainanlyhennyksen jälkeen rahaa tulisi jäädä muuhunkin elämiseen.